**Zápisnica z rokovania mimoriadneho Miestneho zastupiteľstva**

 **Mestskej časti Bratislava – Devínska Nová Ves**

 **dňa 12.apríla 2021**

 Rokovanie sa bude konať videokonferenčným hovorom cez aplikáciu zoom .

 Začiatok : 15 00 hod Koniec : 15:20 hod

Začiatok mimoriadneho rokovania MZ MČ BA- DNV otvoril starosta MČ BA-DNV pán Dárius KRAJČÍR a spustil vysielanie live.

**Prítomných k videohovoru** : 9,  **ospravedlnení** : Zoroslav Smolinský , Mgr. Veronika Veslárová

Následne sa pripojil aj poslanec Tešovič t.j. prítomných 10 poslancov.

**Hlasovanie o predloženom programe rokovania** :

Prezentácia : Za Proti Zdržal sa Nehlasoval

9 9 0 0 0

**Bod č.1 ) Voľba členov návrhovej komisie, overovateľov zápisnice a určenie zapisovateľa.**

**Návrhová komisia** : Mgr. Lenka HlaváčováBc. Jozef TITTEL,Mgr. Miroslav Antal

**Overovatelia zápisnice** : Mgr. Beata JANATOVÁ, Bronislava KRAVÁRIKOVÁ

**Zapisovateľka** : Zdenka PAĎOUROVÁ

Prezentácia : Za Proti Zdržal sa Nehlasoval

 9 9 0 0 0

**Bod č.2 )Stanovisko Miestneho zastupiteľstva mestskej časti Bratislava-Devínska Nová Ves k návrhu Všeobecne záväzného nariadenia hlavného mesta SR Bratislavy č....../2021 z .....2021** o ochrannom pásme pohrebísk na území hlavného mesta SR Bratislavy

Pripojil sa poslanec Tešovič.

**Starosta** : Neviem, či ste sa všetci mali možnosť oboznámiť sa a vyjadriť k e-mailu, ktorý posielal pán Tešovič.

**ZS a poslankyňa Janatová** : Ja sa plne stotožňujem s tým čo e-mailom poslal R. Tešovič a už som to aj deklarovala pred tým, keď sme sa bavili o tomto zákone, ktorý vyšiel a upravoval tieto veci. Ja si myslím, že všetky tie pohrebiska sú tak špecifické, že skutočne namiesto tohto VZN by sa mal upraviť Štatút Hl. mesta SR tak, aby jednoducho mestské časti si rozhodovali ako o ochrannom pásme , tak aj o prevádzkových poriadkoch. Dobre viete, že aj to ochranné pásmo je u nás veľmi diskutabilné, pretože nám to zasahuje do priestoru, kde chceme robiť námestie. To je po prvé. A po druhé – myslím si, že nejaký univerzálny prevádzkový poriadok by bol fajn, ale dobre viete, že ten náš , ktorý sme si schvaľovali sme si vyšperkovali a vyšpecifikovali. Ja si myslím , že každá mestská časť by si mala v tomto smere rozhodovať sama a preto ja nebudem súhlasiť s týmto návrhom, ktorý predložil magistrát.

**Poslanec Tešovič** : Ja som v zásade práve svoje moje pripomienky vyjadril e-mailom. Ja sa domnievam tak isto, že sú tam tak individuálne, špecifické veci, ktoré sa nedajú určiť jednotne pre celé mesto, ale je nevyhnutné ich určiť lokálne, podľa jednotlivých mestských častí. Ja ako mestský poslanec budem vyvíjať úsilie naďalej za to, aby naozaj štatútom bola táto právomoc zverená mestským častiam a aby tento návrh, ako bol predložený, bol stiahnutý a aby nebol schválený.

**ZS a poslankyňa Janatová** : Chcem dodať ešte jednu vec. Ten zákon sa novelizoval práve pre to, aby sa mohli tie ochranné pásma zmenšiť, pretože ten zákon pôvodne určoval striktne 50 metrov. V podstate týmto VZN sa akoby strácal význam tohto zákona. Ten zákon má umožniť individuálne podľa tej konkrétnej situácie upraviť ochranné pásmo cintorína. Čiže to VZN iba kopíruje zákon a nie príliš zohľadňuje tu základnú logiku zákona prečo tá novela vlastne bola urobená.

**Poslanec Antal** : Ja len na doplnenie. Stotožňujem sa s tým, čo bolo povedané . To čo uviedol aj pán poslanec Tešovič aj kolegyňa Janatová . My všetci dobre vieme, že aký ten priestor je a na čo máme ten priestor určený. Veľmi by nám to skomplikovalo situáciu. Tak isto sa s tým nestotožňujem.

**Starosta** : Iba pre informáciu. My sme na mestskej rade aj s pánom poslancom Tešovičom iniciovali to, aby sa toto VZN riešilo práve tak, aby prešli kompetencie na mestské časti a tak sa aj skončila tá diskusia.V podstate by sa mal skôr otvoriť štatút hlavného mesta aj v tejto otázke. Ďakujem za zhrnutie, ktoré si pán poslanec poslal e-mailom. Zatiaľ vidím, že v podstate sa prikláňame k variante č. 3 a to je **nesúhlas**. Nás magistrát požiadal, aby sme ešte v priebehu dnešného dňa zaslali stanovisko nášho MZ. Tá odozva v rámci Bratislavy bola zatiaľ veľmi nízka. Minulý týždeň som mal informáciu, že dve MZ z celej Bratislavy sa vyjadrili k tomuto návrhu. Tretie bolo najaktuálnejšie zo Záhorskej Bystrice a aj tam dali nesúhlas. K tomu sa prikláňame aj my. Takže ak nikto nemá v rámci rozpravy iný návrh, tak by som dal slovo návrhovej komisii.

**UMZ č. 14/4/2021 – MZ MČ Bratislava-Devínska Nová Ves - NESÚHLASÍ** s návrhom VZN hlavného mesta SR Bratislavy č.../2021 o ochrannom pásme pohrebísk na území hlavného mesta SR Bratislavy

**Hlasovanie** :

 Prezentácia : Za Proti Zdržal sa Nehlasoval

 10 9 0 1 0

**bod č.3) Rôzne:** Do rozpravy k bodu sa nikto neprihlási.

**Starosta** : Končím mimoriadne zastupiteľstvo, ďakujem vám všetkým za účasť aj za pripojenie. Vidíme sa na budúci týždeń na Online zastupiteľstve.

***Ing. Mária KOPRDOVÁ Dárius KRAJČÍR***

 prednostka MÚ starosta MČ

Bratislava-Devínska Nová Ves Bratislava-Devínska Nová Ves

**Overovatelia zápisnice** : Mgr. Beata JANATOVÁ ..............................................

 Bronislava KRAVÁRIKOVÁ .............................................

 Zapísala: Paďourová